เวิลด์แบงก์คาดจีดีพีไทยปีนี้โตแค่ 3.5 %
ธนาคารโลก คาดจีดีพีไทย ปี 58 โต 3.5%  ชี้ความสามารถแข่งขันไทยลดลง การส่งออกต่ำตามหลังในกลุ่มประเทศอาเซียน
3 มิ.ย. 2558

ธนาคารโลก คาดจีดีพีไทย ปี 58 โต 3.5%  ชี้ความสามารถแข่งขันไทยลดลง การส่งออกต่ำตามหลังในกลุ่มประเทศอาเซียน 
นายอูริช ซาเคา ผู้อำนวยการธนาคารโลก ประจำเอเชียตะวันออกเฉียงใต้ รายงานการติดตามเศรษฐกิจไทย2558 ว่าธนาคารโลกคาดว่าอัตราการขยายตัวเศรษฐกิจไทย(จีดีพี) ปี 2558 จะอยู่ที่ 3.5% จากปี2557 ที่จีดีพีโต 0.9%  ทั้งนี้ปัจจัยที่ทำให้เศรษฐกิจไทยเติบโต เนื่องจากราคาน้ำมันที่ลดลง รายได้จากการท่องเที่ยวที่สูงขึ้น และการใช้จ่ายรัฐบาลมากขึ้น  ในขณะที่ส่งออกคาดว่าจะขยายตัวอย่างช้าๆ  
ทั้งนี้จากผลจากการวิเคราะห์พบว่าการส่งออกของไทยชะลอตัวมาตั้งแต่ปี 2555 เนื่องจากความสามารถการแข่งขันลดลง โดยอัตราการขยายตัวเฉลี่ยในช่วงปี 2549-2554 อยู่ที่13% ก่อนที่จะชะลอตัวลดลงเหลือ 1% ในช่วงปี 2555-2557 รวมทั้งส่วนแบ่งการตลาดของสินค้าในตลาดส่งออกโลกก็ลดลงเช่นกัน 
นายซาเคากล่าวว่า การเพิ่มทักษะ และเพิ่มผลิตภาพของกำลังแรงงาน เป็นศนูนย์กลางที่จะนำไปสู่การเพิ่มความสามารถในการแข่งขันของประเทศไทยให้สูงขึ้น และการปฎิรูปการศึกษาเป็นสิ่งสำคัญ 
ทั้งนี้ที่ผ่านมาไทยมีความก้าวหน้่าในการขยายการศึกษาขั้นพื้นฐานและการเพิ่มชัั้นเรียนในเมืองและชนบท ซึ่งเด็กไทยเกือบทุกคนได้เข้าถึงระดับประถมศึกษา และเด็กกว่า 70% ของคนอบครัวยากจนสามารถส่งบุตรหลานเข้าระดับมัถยมศึกษา ซึ่งเปลี่ยนไปมากจากเมื่อ 25 ปีที่แล้ว ที่มีเพียง 10% แต่ต้องควรเพิ่มประสิทธิภาพและคุณภาพการศึกษาด้วย